చేతన్ భగత్

చేతన్ భగత్ (జననం: 22 ఏప్రిల్ 1974) భారతదేశానికి చెందిన రచయిత, కాలమిస్టు, స్క్రీన్ ప్లే రచయిత, టెలివిజన్ ప్రముఖులు, వక్త. ఆంగ్లంలో ఈయన రాసిన నవలలు యువతకు చాలా చేరువయ్యాయి. 

చేతన్ ది టైమ్స్ ఆఫ్ ఇండియా (ఆంగ్ల పత్రిక), దైనిక్ భాస్కర్ (హింది) పత్రికలలో యువత గురించి, కెరీర్ గురించి, సమకాలీన అంశాల గురించి  కాలమ్ లు రాస్తుంటారు.Chetan Bhagat in Kathmandu Rejuvenates Youth Potential .Columns.  

ఆయన రాసిన కొన్ని నవలలు ఏడు మిలియన్ కాపీలు అమ్ముడుపోయాయి. 2008లో భారతీయ సాహిత్య చరిత్రలో "అత్యంత ఎక్కువగా అమ్ముడుపోయిన ఆంగ్ల నవలల రచయితగా" ది న్యూయార్క్ టైమ్స్ పత్రిక పేర్కొందిGreenlees, Donald (26 March 2008)..

కాయ్ పో చే! (2015), 2 స్టేట్స్ (2014), కిక్ (2015) సినిమాలకు ఆయన స్క్రీన్ ప్లే రాశారు. జనవరి 2014లో 59వ ఫిలింఫేర్ అవార్డలో కాయ్ పో చే సినిమాకుగానూ చేతన్ భగత్ ఫిలింఫేర్ బెస్ట్ స్క్రీన్ ప్లే అవార్డు అందుకున్నారు.

పాకిస్థాన్ లో ఒక పంజాబీ కుటుంబంలో పుట్టారు చేతన్. ఆయన  తండ్రి ఆర్మీలో అధికారిగా పనిచేశారు. తల్లి వ్యవసాయ శాఖలో ప్రభుత్వ ఉద్యోగిని. చేతన్ తమ్ముడు కేతన్ భగత్ కూడా నవలా రచయితే.

ఢిల్లీ లోని  ధులా కాన్ ది ఆర్మీ పబ్లిక్ స్కూల్ లో ప్రాథమిక విద్య  పూర్తి చేశారు ఆయన. 1995లో  ఐఐటీ ఢిల్లీ లో మెకానికల్  విభాగంలో బిటెక్ పట్టా పుచ్చుకున్నారు భగత్. 1997లో ఐఐఎం అహ్మదాబాద్ నుండి ఎంబిఎ పట్టా అందుకున్నారు.

దశాబ్దం పాటు హాంగ్ కాంగ్ లోని గోల్డ్ మాన్ సాచ్స్ సంస్థలో ఇన్వెస్ట్ మెంట్ బ్యాంకర్ గా పనిచేశారు. హాంగ్ కాంగ్ లో ఉన్నప్పుడే ఆయన ఫైవ్ పాయింట్ సంవన్ అనే నవల రాశారు. ఆ నవల బహుళ ప్రజాదరణ పొందడంతో పూర్తి స్థాయి రచయితగా మారి ముంబై కు వచ్చేశారు భగత్.

1998లో భగత్ అనూషా సూర్యనారాయణన్ తో వివాహం జరిగింది. ఆమె తమిళనాడుకు చెందినవారు. వీరిద్దరూ ఐఐఎం అహ్మదాబాద్ లో కలసి చదువుకున్నారు.

 కెరీర్ 
ఫైవ్ పాయింట్ సంవన్ (2004), ఒన్ నైట్ @ ది కాల్ సెంటర్ (2005), ది 3 మిస్టేక్స్ ఆఫ్ మై లైఫ్ (2008), 2 స్టేట్స్ (2009), రివల్యూషన్ 2020 (2011), వాట్ యంగ్ ఇండియా వాంట్స్ (2012) (ప్రసంగాలు, వ్యాసాలు), హాఫ్ గర్ల్ ఫ్రెండ్ (2014),  మేకింగ్ ఇండియా  ఆసమ్ (2015)  వంటి బెస్ట్ సెల్లర్ నవలలను రాశారు భగత్. వీటిలో  నాలుగు నవలలు 3 ఇడియట్స్, కాయ్ పో చే!, 2 స్టేట్స్, హలో  సినిమాలుగా కూడా వచ్చాయి. టైమ్ పత్రిక చేతన్ భగత్ ను అత్యంత  ప్రభావవంతులైన 100మంది జాబితా లో చేర్చిందిTime 100 most influential people in the world list 2010 .. కొన్ని  ఈవెంట్లలో ఆయన వక్తగా కూడా పాల్గొంటుంటారుCIOIN .Becoming One With the World.. 2014లో విడుదలైన కిక్ సినిమాతో స్క్రీన్ ప్లే రచయితగా కూడా మారారు భగత్.

ది టైమ్స్ ఆఫ్ ఇండియా, హిందుస్థాన్ టైమ్స్ పత్రికల్లో వ్యాసాలు రాస్తుంటారు భగత్.  స్టార్ యాంకర్ హంట్ వాయిస్ ఆఫ్ ఇండియా ప్రోగ్రామ్ కు న్యాయనిర్ణేతగా వ్యవహరిస్తున్నారు"Judges for Anchor hunt: Chetan Bhagat" . staranchorhunt.com. 19 March 2010.. ఎబిపి న్యూస్ ఛానల్ లో 11 జనవరి 2014న  మొదలైన 7 ఆర్.సి.ఆర్ కార్యక్రమానికి ఆయన వ్యాఖ్యతగా కూడా వ్యవహరిస్తున్నారు. భారతదేశ ప్రధానమంత్రి అభ్యర్థుల జీవిత విశేషాల గురించి వివరిస్తుంది ఈ కార్యక్రమం. 

కార్పొరేట్ సంస్థలు, విద్యా సంస్థలు, దైనిక్ భాస్కర్ వంటి పత్రికలు ఏర్పాటు చేసే కార్యక్రమాలకు ఆయన వక్తగా పాల్గొంటుంటారు. కాలమ్  రాయడమే కాకుండా ది టైమ్స్ ఆఫ్ ఇండియా నిర్వహించే పలు కాన్ఫరెన్స్ లలో కూడా ఆయన ప్రసంగాలు ఇస్తుంటారుChetan Bhagat at PROTON Academic Conclave 2009..

నచ్ బలియే షోలో ఆయన న్యాయనిర్ణేతగా కూడా వ్యవహరిస్తున్నారుhttp://indiatoday.intoday.in/story/chetan-bhagat-to-dance-on-nach-baliye-season-7-finale-karishma-tanna-upen-patel-rashami-desai-nandish-sandhu-amruta-khanvilkar-himanshu-malhotra/1/450016.html.He was also the judge of the dance reality show Nach Baliye.

 పుస్తకాలు 
 ఫైవ్ పాయింట్ సంవన్ (2004)
 ఒన్ నైట్ @ ది కాల్ సెంటర్ (2005)
 ది 3 మిస్టేక్స్ ఆఫ్ మై లైఫ్ (2008)
 2 స్టేట్స్ (2009) 
 రివల్యూషన్ 2020 (2011)
 వాట్ యంగ్ ఇండియా వాంట్స్ (2012)
 హాఫ్ గర్ల్ ఫ్రెండ్ (2014)
 మేకింగ్ ఇండియా ఆసమ్ (2015)
THE GIRL IN ROOM 105 (2018)

 సినిమాలు 
ఏడాదిసినిమాస్క్రీన్ ప్లేకథ2008హలో20093 ఇడియట్స్2013కాయ్ పో చే!ఫిలింఫేర్ బెస్ట్ స్క్రీన్ ప్లే అవార్డు20142 స్టేట్స్2014కిక్2016హాఫ్ గర్లఫ్రెండ్

 అవార్డులు 
 సొసైటీ యువ అచీవర్ 2004
 పబ్లిషర్స్ రికగ్నిషన్ అవార్డు 2005Biodata of Chetan Bhagat. 
 2010లో టైమ్ పత్రికలో వరల్డ్ 100 మోస్ట్ ఇన్ఫ్లుయెన్షియల్ పీపుల్ జాబితాలో చోటు 
 కాయ్ పో చే! సినిమాకు ఫిలింఫేర్ బెస్ట్ స్క్రీన్ ప్లే అవార్డు
 సి.ఎన్.ఎన్‌-ఐబిఎన్ సంస్థ 2014 సంవత్సరానికి ఎంటర్ టైన్మెంట్ విభాగంలో అవార్డు ప్రదానం

 References 

వర్గం:1974 జననాలు
వర్గం:జీవిస్తున్న ప్రజలు